**รายงานการประชุมสภาเทศบาลตำบลคึกคัก สมัยสามัญ สมัยที่ 2 ประจำปี ๒๕6๑**

**ครั้งที่ ๑/๒๕๖๑**

**วัน ศุกร์ ที่ 29 เดือน มิถุนายน พ.ศ. ๒๕๖๑ เวลา 09.๓๐ น.**

**ณ ห้องประชุมสภาเทศบาลตำบลคึกคัก อำเภอตะกั่วป่า จังหวัดพังงา**

-----------------------------------------------------------------------

**ผู้มาประชุม**

1. นายเสน่ห์ บุญน้อย ตำแหน่ง ประธานสภาเทศบาลตำบลคึกคัก
2. นายวีรพล สุทธิเพชร ตำแหน่ง รองประธานสภาเทศบาลตำบลคึกคัก
3. นายชาตรี หลีเจี้ย ตำแหน่ง สมาชิกสภาเทศบาลตำบลคึกคัก เขต ๑
4. นายนพพร ชนะภัย ตำแหน่ง สมาชิกสภาเทศบาลตำบลคึกคัก เขต ๑
5. นายสมคิด หมื่นกล้า ตำแหน่ง สมาชิกสภาเทศบาลตำบลคึกคัก เขต ๑
6. นายนิกร ทองลิ่ม ตำแหน่ง สมาชิกสภาเทศบาลตำบลคึกคัก เขต ๑
7. นายอุดม ตันเก่ง ตำแหน่ง สมาชิกสภาเทศบาลตำบลคึกคัก เขต ๑
8. นายนพดล นพฤทธิ์ ตำแหน่ง สมาชิกสภาเทศบาลตำบลคึกคัก เขต ๒

9) นายสมญา นพฤทธิ์ ตำแหน่ง สมาชิกสภาเทศบาลตำบลคึกคัก เขต ๒

 ๑0) นายสมชาย ชูเหล็ก ตำแหน่ง สมาชิกสภาเทศบาลตำบลคึกคัก เขต ๒

 ๑1) นายกรวิภาส หมายแร่ ตำแหน่ง สมาชิกสภาเทศบาลตำบลคึกคัก เขต ๒

 12) น.ส.เบญจมาศ ตันเก่ง ตำแหน่ง สมาชิกสภาเทศบาลตำบลคึกคัก เขต ๒

**ผู้เข้าร่วมประชุม**

1. นายสวัสดิ์ ตันเก่ง ตำแหน่ง นายกเทศมนตรีตำบลคึกคัก
2. นายกิตติพงศ์ กิจภูวดล ตำแหน่ง รองนายกเทศมนตรีตำบลคึกคัก
3. นายสิริธร บัวแก้ว ตำแหน่ง รองนายกเทศมนตรีตำบลคึกคัก
4. นายจุฬา เทียนครบ ตำแหน่ง ที่ปรึกษานายกเทศมนตรีตำบลคึกคัก
5. น.ส.วลัยลักษณ์ โสภณพิเชฐ ตำแหน่ง เลขานุการนายกเทศมนตรีตำบลคึกคัก
6. นายอนิวรรตน์ ไชยรัตน์ธนโชค ตำแหน่ง ปลัดเทศบาลตำบลคึกคัก
7. นายสมหมาย บุญลอย ตำแหน่ง รักษาการผู้อำนวยการกองการศึกษา
8. นางประทิพย์ ศรีสมทรง ตำแหน่ง ผู้อำนวยการกองคลัง

 9) นายวัชรากร เดชประดิษฐ์ ตำแหน่ง หัวหน้าฝ่ายแบบแผนและก่อสร้าง

 10) นายสามารถ ภักดีรัตน์ ตำแหน่ง หัวหน้าฝ่ายอำนวยการ

 11) น.ส.ณิชาภา ชูพินิจ ตำแหน่ง ผู้อำนวยการกองสาธารณสุข

 12) น.ส.นุชนาถ บัวแก้ว ตำแหน่ง ผู้ช่วยเจ้าพนักงานพัฒนาชุมชน

**เริ่มประชุมเวลา 09.๓๐ น**.

นายอนิวรรตน์ (ปลัด/เลขานุการฯ) ขออนุญาตท่านประธานนะครับ ตามที่สภาเทศบาลตำบลคึกคักมีมติเห็นชอบกำหนดสมัยประชุมสภา สมัยสามัญ สมัยที่ ๒ ประจำปี ๒๕๖๑ โดยกำหนดตั้งแต่วันที่ ๑ มิถุนายน ๒๕๖๑ มีกำหนดไม่เกิน ๓๐ วันนั้น ตประธานสภาได้นัดประชุมสภาเทศบาลตำบลคึกคัก สมัยสามัญ สมัยที่ ๒ ครั้งที่ ๑/๒๕๖๑ ในวันศุกร์ที่ ๒๙ มิถุนายน ๒๕๖๑ ตั้งแต่เวลา ๐๙.๓๐ น. ณ ห้องประชุมสภาเทศบาลตำบลคึกคักนะครับ บัดนี้เวลา ๐๙.๔๐ น. ถึงกำหนดเวลาการประชุมแล้ว มีสมาชิกสภาเข้าร่วมประชุมจำนวน ๑๒ ท่าน ไม่มาไม่มี ครบองค์ประชุมนะครับ ขอเชิญท่านประธานดำเนินการตามระเบียบวาระการประชุมต่อไป เชิญครับ

นายเสน่ห์ (ประธานสภาฯ) เมื่อที่ประชุมพร้อมแล้วผมก็ขอเปิดการประชุมเลยนะครับ เข้าระเบียบวาระการประชุมสภาเทศบาลตำบลคึกคัก สมัยสามัญ สมัยที่ ๒ ประจำปี 2561 ครั้งที่ 1/2561 วันศุกร์ที่ ๒๙ เดือน มิถุนายน พ.ศ. 2561 เวลา 09.30 น. ณ ห้องประชุมสภาเทศบาลตำบลคึกคัก อำเภอตะกั่วป่า จังหวัดพังงา เข้าระเบียบวาระที่ 1

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

นายเสน่ห์ (ประธานสภาฯ) **๑.๑** การประกาศใช้แผนพัฒนาตำบล ประจำปี ๒๕๖๑-๒๕๖๔ ฉบับเพิ่มเติม/ปรับปรุง ฉบับที่ 3 (สำนักปลัด)

นายสามารถ (หน.ฝ่าย) เรียนประธานสภาคณะผู้บริหารสมาชิกและผู้ทรงเกียรติ ผู้เข้าร่วมประชุมทุกท่านครับ ผมสามารถ ภักดีรัตน์ หัวหน้าฝ่ายอำนวยการรักษาราชการแทนหัวหน้าสำนักปลัดเทศบาลนะครับขอแจ้งที่ประชุมเพื่อทราบเรื่องการประกาศใช้แผนพัฒนา ๔ ปี พ.ศ. ๒๕๖๑-๒๕๖๔ เพิ่มเติม/เปลี่ยนแปลง ฉบับที่ ๓ ของเทศบาลตำบลคึกคักนะครับ ตามที่เทศบาลตำบลคึกคักได้จัดทำแผนพัฒนา ๔ ปี เทศบาลตำบลคึกคัก พ.ศ.๒๕๖๑-๒๕๖๔ เพิ่มเติมเปลี่ยนแปลงครั้งที่ ๓ พ.ศ.๒๕๖๑ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม ฉบับที่ ๒ พ.ศ.๒๕๕๙ โดยได้รับความเห็นชอบจากคณะกรรมการพัฒนาเทศบาลตำบลคึกคักร่วมกับประชาคมท้องถิ่น แล้วได้รับการอนุมัติจากนายกเทศมนตรีตำบลคึกคัก อาศัยอำนาจตามวันที่ ๕ ข้อที่ ๒๑ และข้อ ๒๒ แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น จึงขอประกาศใช้แผนพัฒนา ๔ ปี พ.ศ.๒๕๖๑-๒๕๖๔ เพื่อใช้เป็นแนวทางในการพัฒนาของเทศบาลตำบลคึกคัก ใน ปีงบประมาณ พ.ศ.๒๕๖๑-๒๕๖๔ ต่อไปจึงประกาศให้ทราบโดยทั่วกันรายละเอียดสามารถเข้าไปดูได้ในเว็บไซด์ของเทศบาลนะครับและก็งานแผนและงบประมาณจัดทำเป็นรูปเล่มเพื่อประชาสัมพันธ์และแจกจ่ายไปยังผู้บริหารและสมาชิกใช้เป็นแนวทางการพัฒนาของปี ๖๑ และปี ๖๒ ในลำดับต่อไปนะครับ ขอบคุณครับ

มติที่ประชุม รับทราบ

**ระเบียบวาระที่ ๒** **รับรองรายงานการประชุมสภาเทศบาลตำบลคึกคัก สมัยวิสามัญ**

 **สมัยที่ ๑ ครั้งที่ ๑/๒๕6๑ เมื่อวันที่ ๑๑ พฤษภาคม ๒๕6๑**

นายเสน่ห์ (ประธานสภาฯ) เชิญท่านเลขานุการสภาครับ

นายอนิวรรตน์ (ปลัด/เลขานุการฯ) ขออนุญาตท่านประธานนะครับ รับรองรายงานการประชุมสภาเทศบาลตำบลคึกคัก สมัยวิสามัญ สมัยที่ **๑** ครั้งที่ ๑/๒๕6๑เมื่อวันที่ ๑๑ พฤษภาคม ๒๕6๑ ตามเอกสารหมายเลข ๑ ที่แจก เอกสารของเราเป็นสมัยวิสามัญ สมัยที่ ๑ ประจำปี ๒๕๖๑ ครั้งที่ ๑/๒๕6๑ มีทั้งหมด ๒๕ หน้านะครับ หน้าแรกก็คือผู้มาประชุมจำนวน ๑๑ ท่าน ไม่มา ๑ ท่านนะครับ ผู้เข้าร่วมประชุมจำนวน ๑๒ ท่าน หน้าแรกไม่มีแก้ไขนะครับ ถ้าไม่มีหน้าถัดไปนะครับ เริ่มประชุมเวลา ๐๙.๓๐ น. ระเบียบวาระที่ ๑ เรื่องที่ประธานแจ้งให้ที่ประชุมทราบ มีเรื่องเดียวคือรายงานการติดตามประเมินผลแผนพัฒนาเทศบาลตำบลคึกคัก ประจำปี ๒๕๖๑ รอบที่ ๑ ระหว่าง ๑ ตุลาคม ๒๕๖๐ – ๓๑ มีนาคม ๒๕๖๑ มติที่ประชุมรับทราบนะครับ ต่อไปหน้าที่ ๕ นะครับ รับรองรายการการประชุมสภาเทศบาลตำบลคึกคัก สมัยสามัญ สมัยที่ ๑ ครั้งที่ ๑/๒๕๖๑ เมื่อวันที่ ๒๓ กุมภาพันธ์ ๒๕๖๑ ในวาระที่ ๒ รับรองรายงานการประชุมมติสภาเห็นชอบนะครับรับรองเป็นเสียงเอกฉันท์ ต่อไปหน้าที่ ๗ นะครับระเบียบวาระที่ ๓ เรื่องด่วนไม่มี ระเบียบวาระที่ ๔ ญัตติที่ค้างพิจารณาไม่มี ระเบียบวาระที่ ๕ ญัตติเสนอใหม่ ๕.๑ ญัตติเสนอพิจารณาอนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง (สำนักปลัด) ต่อไปญัตติที่ ๕.๑สภาฯ มีมติอนุมัติโอนงบประมาณรายจ่าย ประจำปี ๒๕๖๑ ครั้งที่ ๑๒/๒๕๖๑ ด้วยเสียงเอกฉันท์นะครับ หน้า ๑๑ เช่นเดียวกันวาระ ๕.๒ ญัตติเสนอพิจารณาอนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง (กองช่าง) ท่านสมาชิกท่านไหนแก้ไขบอกหน้าเลยนะครับตามที่ผมแจ้งไป หน้า ๑๒ มติที่ประชุมในวาระ ๕.๒ สภาอนุมัติโอนงบประมาณรายจ่ายประจำปี ๒๕๖๑ ครั้งที่ ๑๓/๒๕๖๑ ด้วยเสียงเอกฉันท์นะครับ ญัตติต่อไปหน้า ๑๓ ญัตติเสนอพิจารณาเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง (สำนักปลัด) ญัตติดังกล่าวนะครับญัตติที่สภาฯอนุมัติพิจารณาเปลี่ยนแปลงคำชี้แจงงบประมาณรายจ่าย ประจำปี ๒๕๖๑ เป็นครั้งที่ ๓/๒๕๖๑ ด้วยเสียงเอกฉันท์นะครับ หน้า ๑๕ เช่นเดียวกันนะครับวาระที่ ๕.๔ ญัตติเสนอพิจารณาเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง (กองคลัง) ในญัตติที่ ๕.๔ สภาฯอนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ เป็นครั้งที่ ๔/๒๕๖๑ หน้าที่ ๑๖ เช่นเดียวกันนะครับ ญัตติต่อไป ๕.๕ ญัตติเสนอพิจารณาให้ความเห็นชอบการจ่ายเงิน งบประมาณรายจ่าย ประเภทหมวดเงินอุดหนุน ประจำปี ๒๕๖๑ (กรณีโอนเพิ่ม) (กองการศึกษา) ญัตติ ๕.๕ มติของที่ประชุมสภาฯ เห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ ตามบัญชีโอนงบประมาณรายจ่ายประจำปี ๒๕๖๑ ครั้งที่ ๙/๒๕๖๑ เมื่อวันที่ ๕ เมษายน ๒๕๖๑ กองการศึกษา ด้วยเสียงเอกฉันท์นะครับ หน้าที่ ๑๙ ระเบียบวาระที่ ๖ เรื่องอื่นๆ เรื่องอื่นๆ ตั้งแต่หน้า ๑๙ – ๒๕ ในวาระการประชุมสภาสมัยวิสามัญ สมัยที่ ๑ ครั้งที่ ๑/๒๕๖๑ ได้สิ้นสุดเมื่อวันที่ ๑๑ พฤษภาคม ๒๕๖๑ สมาชิกท่านใดมีแก้ไขเพิ่มเติมไหมครับ ถ้าไม่มีเชิญท่านประธานสภานะครับ

นายเสน่ห์ (ประธานสภาฯ) ยังอยู่ในระเบียบวาระที่ ๒ รับรองรายงานการประชุมสภาเทศบาลตำบลคึกคัก สมัยวิสามัญ สมัยที่ **๑** ครั้งที่ ๑/๒๕6๑เมื่อวันที่ ๑๑ พฤษภาคม ๒๕6๑ สมาชิกท่านใดจะมีแก้ไขตรงไหนเชิญครับ ถ้าไม่มีผมขอมติเลยนะครับ ระเบียบวาระที่ ๒ รับรองรายงานการประชุมสภาเทศบาลตำบลคึกคัก สมัยวิสามัญ สมัยที่ **๑** ครั้งที่ ๑/๒๕6๑ เมื่อวันที่ ๑๑ พฤษภาคม ๒๕6๑ ใครเห็นชอบให้ยกมือขึ้นครับ

**มติที่ประชุม** สภาเห็นชอบด้วยเสียงเอกฉันท์ (เห็นชอบ 12 เสียง/ไม่เห็นชอบ – เสียง/งดออกเสียง – เสียง)

**ระเบียบวาระที่ ๓ เรื่องด่วน**

 ------------ไม่มี------------

**ระเบียบวาระที่ ๔ ญัตติที่ค้างพิจารณา**

 ------------ไม่มี------------

**ระเบียบวาระที่ ๕ ญัตติเสนอใหม่**

 **๕.๑ ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น (สำนักปลัด)**

นายเสน่ห์ (ประธานสภาฯ)ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น กรณี นายพรพิสุทธิ์ แซ่เอียบ บริจาคครุภัณฑ์ เครื่องสูบทราย ขนาด ๓ นิ้ว กำลังมอเตอร์ ๑๐ แรงม้า พร้อมอุปกรณ์ จำนวน ๑ เครื่อง ราคา ๔๖,๐๐๐ บาท เพื่อประโยชน์ใช้ในการบริการประชาชนและหน่วยงาน

 ทั้งนี้เป็นไปตามหนังสือ ด่วนที่สุด ที่ มท ๐๘๐๘.๒/ว๑๖๒๘ ลงวันที่ ๖ มิถุนายน ๒๕๖๑ ประเด็นรับมอบพัสดุที่มีผู้อุทิศให้เป็นกรรมสิทธิ์แก่องค์กรปกครองส่วนท้องถิ่น หรือให้สิทธิเกี่ยวกับพัสดุ หรือมอบให้เป็นผู้ดูและพัสดุนั้น ถ้าการกระทำดังกล่าวมีเงื่อนไขหรือมีภาระติดพันองค์กรปกครองส่วนท้องถิ่นจะรับเอาพัสดุหรือสิทธินั้นๆ ได้ก็ต่อเมื่อได้รับความเห็นชอบจากสภาท้องถิ่น ขอเชิญท่านายกครับ

นายสวัสดิ์(นายกเทศมนตรี) ท่านประธานที่เคารพ ผมนายสวัสดิ์ ตันเก่ง นายกเทศมนตรี รายละเอียดการดำเนินการผมมอบหัวหน้าสำนักปลัดชี้แจงรายละเอียดครับ

นายสามารถ (หน.ฝ่าย) เรียนท่านประธานคณะผู้บริหารและท่านสมาชิกผู้ทรงเกียรติ และผู้เข้าประชุมทุกท่านครับ ผมนายสามารถ ภักดีรัตน์ รักษาราชการหัวหน้าสำนักปลัด ระเบียบวาระ ๕.๑ นะครับ เรื่องเสนอสภาพิจารณาผู้อุทิศครุภัณฑ์เป็นกรรมสิทธิ์ของเทศบาลตำบลคึกคักนะครับ สืบเนื่องจากมีนายพรพิสุทธิ์ แซ่เอียบ คือประชาชนของตำบลคึกคักได้เห็นความเดือดร้อนนะครับและปัญหาในเรื่องของมีสิ่งปฏิกูลอุดตันในท่อระบายน้ำของพื้นที่ตำบลคึกคักโดยเฉพาะที่เป็นปัญหาเรื้อรัง เช่น ในซอยบางเนียงทำให้มีแนวคิดร่วมกับเทศบาลจะดำเนินการแก้ปัญหานะครับ ซึ่งนายพรพิสุทธิ์ ได้มอบเครื่องสูบทรายหรือว่าเครื่องสูบสิ่งปฏิกูล ขนาด ๓ นิ้ว กำลังมอเตอร์ ๑๐ แรงม้า พร้อมอุปกรณ์ลูกรอกน้ำหนักยกประมาณ ๑.๕ ตัน ๑ ตัว แล้วก็มีโซ่การยกเครื่องจำนวน ๑ เส้นนะครับ เพื่อให้งานการป้องกันบรรเทาสาธารณภัยสำนักปลัดเทศบาล ใช้ในการแก้ปัญหาในความเดือดร้อนของประชาชนในกรณีที่มีน้ำท่วมขังในพื้นที่ หรือในกรณีที่มีสิ่งปฏิกูลต่างๆ ไหลลงอุดตันในท่อระบายน้ำทำให้เกิดน้ำท่วมขังนะครับเป็นปัญหาในพื้นที่ ซึ่งสำนักปลัดคิดว่าในส่วนดังกล่าวสามารถที่จะเป็นประโยชน์และข้อสนับสนุนให้การปฏิบัติงานช่วยเหลือของประชาชนตรงนั้นได้มีประสิทธิภาพประสิทธิผลมากขึ้นนะครับ จึงได้เสนอเรื่องทางผู้บริหารและก็เสนอให้ทางสภาได้พิจารณาและโอนเป็นครุภัณฑ์ของเทศบาลต่อไป ซึ่งลำดับต่อไปก็จะได้รับโอนจัดทำระเบียบการคุมและการเบิกจ่ายและการดูแลบำรุงรักษาได้ในลำดับต่อไปนะครับ จึงเรียนมาเพื่อให้ที่ประชุมได้พิจารณาขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕ นะครับ ญัตติเสนอใหม่ ๕.๑ ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น สมาชิกท่านใดอภิปรายหรือไม่อย่างไรเชิญครับ

นายสมชาย (สท.เขต 2) กราบเรียนท่านประธานฝ่ายบริหารท่านสมาชิกหัวหน้าส่วนและ ก็ผู้เข้าร่วมประชุม กระผมนายสมชาย ชูเหล็ก สมาชิกเทศบาลตำบลคึกคัก เขตที่ ๒ จริงๆ การบริจาคสิ่งของให้กับเทศบาลหรือหน่วยงานผมก็ไม่อยากปฏิเสธหรอกครับยินดีต้อนรับอยู่แล้ว เรื่องการเบิกจ่ายบริจาคสิ่งของแต่ละครั้งผมอยากให้ทางฝ่ายบริจาคได้มีเอกสารชัดเจนแล้วก็ถูกต้องในการบริจาคด้วย อย่างเช่น การบริจาคเครื่องสูบทราย ขนาด ๓ นิ้ว ๑๐ แรงม้า พร้อมอุปกรณ์ ราคา ๔๖,๐๐๐ บาท ผมถามว่ามีใบเสร็จไหมครับ เครื่องสูบทรายเป็นยี่ห้ออะไร และเครื่องสูบทรายบริจาคครั้งนี้เป็นเครื่องใหม่หรือเครื่องเก่า และหลังจากการบริจาคแล้วทางเทศบาลต้องตั้งงบประมาณในการซื้อท่อหรือว่าซื้อกล่องในการดูดทรายขึ้นมาและอยากจะให้การบริจาคในครั้งนี้แนบเอกสารมาให้ด้วยเพื่อทำความชัดเจนในการที่จะไปบอกกับหน่วยงานต่างๆ ว่าทางนายพิสุทธิ์ แซ่เอียบ ได้บริจาคเรื่องสูบน้ำราคา ๔๖,๐๐๐ บาท ขอบคุณครับ

นายเสน่ห์ (ประธานสภาฯ) ขอบคุณท่านสมาชิกสมชายนะครับ มีเอกสารไหมครับถ้ามีเอกสารขออธิบายด้วยครับ

นายสามารถ (หน.ฝ่ายฯ) มีแต่ภาพถ่ายนะครับเดี๋ยวผมให้เจ้าหน้าที่ได้ปริ้นท์ออกมาแล้วก็เสนอในที่ประชุมนะครับ ขอชี้แจงในส่วนที่เกี่ยวข้องก่อนนะครับ ในส่วนของวัสดุนะครับเครื่องสูบน้ำตัวนี้เป็นเครื่องใหม่นะครับยังไม่มีการใช้นะครับ ส่วนของผู้อุทิศนะครับได้ใช้เครื่องตัวนี้ในการสูบน้ำอยู่แล้วนะครับแต่เนื่องจากไม่มีความจำเป็นในการใช้และของเทศบาลเองคิดว่าเพื่อให้เป็นไปตามหลักเกณฑ์และการดูแลบำรุงรักษาซึ่งจะต้องมีในส่วนของค่าน้ำมัน ในส่วนของค่าวัสดุอุปกรณ์เพิ่มเติม อย่างเช่นของเราทุกวันนี้ก็มีอยู่แล้วนะครับเช่น ท่อสูบน้ำซึ่งก็จะสามารถที่จะใช้ร่วมกับของงานประปาได้ในส่วนอุปกรณ์เพิ่มเติมในส่วนนี้ก็จะไม่ต้องมีภาระค่าใช้จ่ายที่จะต้องซื้อเพิ่มเติมเพื่อประกอบกับอุปกรณ์นี้นะครับ ในส่วนของยี่ห้อนะครับเดี๋ยวผมจะให้ทางช่างดูในส่วนของรายละเอียดในส่วนของราคาประเมินอยู่ที่ ๔๖,๐๐๐ บาทนี้เป็นราคาประเมินของทางกองช่างนะครับ ที่จะประเมินมาว่าในตัวนี้ขนาดกำลังมอเตอร์ต่างๆ ที่มีการจัดซื้อราคาตามท้องตลาดทั่วไปพร้อมอุปกรณ์รอกและโซ่รวบรวมอยู่ที่ประมาณ ๔๖,๐๐๐ บาท สภาเพิ่มเติมนะครับในส่วนของรายละเอียด ผมจะถ่ายเป็นเอกสารให้สมาชิกได้ทราบเพิ่มเติมนะครับ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕ นะครับ ญัตติเสนอใหม่ ๕.๑ ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น หากไม่มีท่านใดอภิปราย ผมขอมติเลยนะครับ ระเบียบวาระที่ ๕ ญัตติเสนอใหม่ ๕.๑ ญัตติเสนอพิจารณาให้ความเห็นชอบ กรณีที่มีผู้อุทิศพัสดุ เครื่องสูบทราย จำนวน 1 เครื่อง ให้เป็นกรรมสิทธิ์แก่เทศบาลตำบลคึกคัก ของสำนักปลัด สมาชิกท่านใดเห็นชอบ ให้ยกมือขึ้นครับ

**มติที่ประชุม** สภาเห็นชอบด้วยเสียงเอกฉันท์ (เห็นชอบ 12 เสียง/ไม่เห็นชอบ – เสียง/งดออกเสียง – เสียง)

**๕.๒ ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น (กองคลัง)**

นายเสน่ห์ (ประธานสภาฯ) ต่อไปเข้าระเบียบวาระที่ ๕ นะครับ ๕.๒ ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น กองคลังกรณี นายภูดิส ลิ่มพรเจริญ บริจาคครุภัณฑ์ โทรทัศน์สี จอแบน ขนาด ๕๐ นิ้ว จำนวน ๑ เครื่อง ราคา ๑๐,๗๐๐ บาท เพื่อประโยชน์ใช้ในการบริการประชาชนและหน่วยงาน

 ทั้งนี้เป็นไปตามหนังสือ ด่วนที่สุด ที่ มท ๐๘๐๘.๒/ว๑๖๒๘ ลงวันที่ ๖ มิถุนายน ๒๕๖๑ ประเด็นรับมอบพัสดุที่มีผู้อุทิศให้เป็นกรรมสิทธิ์แก่องค์กรปกครองส่วนท้องถิ่น หรือให้สิทธิเกี่ยวกับพัสดุ หรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพันองค์กรปกครองส่วนท้องถิ่นจะรับเอาพัสดุหรือสิทธินั้นๆ ได้ก็ต่อเมื่อได้รับความเห็นชอบจากสภาท้องถิ่น ขอเชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคัก กระผมนายสวัสดิ์ ตันเก่ง นายกเทศมนตรีตำบลคึกคักขอนำเรียนต่อท่านประธานและสมาชิกสภาทุกท่านครับเกี่ยวกับญัตติข้อเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น ทั้งนี้ผมขอมอบให้ท่าน ผอ.กองคลัง ชี้แจงนะครับ

นางประทิพย์ (ผอ.กองคลัง) กราบเรียนท่านประธานสภาท่านสมาชิกคณะผู้บริหารและผู้เข้าร่วมประชุมทุกท่านนะคะ ดิฉันนางประทิพย์ ศรีสมทรง ผู้อำนวยการกองคลัง ก็สืบเนื่องจากมีผู้มีความประสงค์จะบริจาคพัสดุให้กับกองคลังก็คือ นายภูดิส ลิ่มพรเจริญ ซึ่งเขาเป็นผู้รับจ้างทำแผนที่ภาษีให้กับเทศบาลตำบลคึกคัก ซึ่งนายภูดิสได้ติดต่อประสานงานคือจะต้องเข้ามาดูแลเกี่ยวกับงานแผนที่ภาษีให้กับฝ่ายพัฒนารายได้นะคะคือจะต้องเข้ามาดูแลเป็นประจำได้มาในช่วงหน้าภาษีค่ะได้เห็นประชาชนที่ต้องมารอคิวที่รอรับประเมินภาษีซึ่งบางครั้งก็ต้องใช้เวลาพอสมควรในการนั่งรอนะคะ เขาก็เลยมีความคิดที่จะอุทิศทีวีสีให้กับฝ่ายพัฒนารายได้เพื่อให้ได้บริการประชาชนฆ่าเวลาในการที่นั่งรอนะคะ เพื่อจะได้รับชมข่าวสารบ้านเมืองและเจ้าหน้าที่เองก็จะได้รับทราบข่าวสารบ้านเมืองไปด้วยนะคะ ก็เห็นว่ามันเป็นประโยชน์กับประชาชนและของหน่วยงานด้วย นายภูดิส จึงได้ทำหนังสือประสงค์ที่จะบริจาคทีวีสีจอแบน ยี่ห้อ GYGAR ๕๐ นิ้ว ให้กับเทศบาลตำบลคึกคัก ซึ่งคุณค่าจำนวน ๑ เครื่องนะคะ ราคา ๑๐,๗๐๐ บาท ซึ่งในส่วนของใบเสร็จรับเงินเขาไม่ได้นำมาค่ะเดี๋ยวจะประสานให้เขาช่วยเอาใบเสร็จรับเงินมาให้ค่ะ จึงขอความเห็นชอบจากสภาในการรับพัสดุเป็นกรรมสิทธิ์ของเทศบาลในครั้งนี้

นายเสน่ห์ (ประธานสภาฯ) ยังอยู่ในระเบียบวาระที่ ๕ นะครับ ๕.๒ ญัตติเสนอพิจารณาให้ความเห็นชอบ กรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น (กองคลัง) สมาชิกท่านใดอภิปรายเชิญครับ ถ้าไม่มีผมขอมติเลยนะครับ ระเบียบวาระที่ ๕ ๕.๒ ญัตติเสนอพิจารณาให้ความเห็นชอบ กรณีที่มีผู้อุทิศพัสดุ ทีวีสี จอแบน ขนาด 50 นิ้ว จำนวน 1 เครื่อง ให้เป็นกรรมสิทธิ์แก่เทศบาลตำบลคึกคัก สมาชิกท่านใดเห็นชอบ ให้ยกมือขึ้นครับ

**มติที่ประชุม** สภาเห็นชอบด้วยเสียงเอกฉันท์ (เห็นชอบ 12 เสียง/ไม่เห็นชอบ – เสียง/งดออกเสียง – เสียง)

**๕.๓ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่…../๒๕๖๑ (สำนักปลัด)**

นายเสน่ห์ (ประธานสภาฯ) ยังอยู่ในระเบียบวาระที่ ๕ นะครับ ๕.๓ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่…../๒๕๖๑ สำนักปลัด ระเบียบกระทรวงมหาดไทยว่าด้วยวิธีการงบประมาณ ๒๕๔๑ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น เชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคัก กระผมนายสวัสดิ์ ตันเก่ง นายกเทศมนตรีตำบลคึกคัก ขอมอบให้หัวหน้าสำนักปลัดชี้แจงนะครับ

นายสามารถ (หน.ฝ่ายฯ) ขอบคุณท่านนายกเทศมนตรีนะครับ เรียนท่านประธานสภาสมาชิกผู้ทรงเกียรติผู้เข้าร่วมประชุมนะครับ ผมสามารถ ภักดีรัตน์ ขอชี้แจงเกี่ยวกับการแก้ไขเปลี่ยนแปลงคำชี้แจงประจำปีงบประมาณ พ.ศ.๒๕๖๑ ในส่วนของสำนักปลัดตามที่เทศบาลได้ประกาศใช้เทศบัญญัติประจำปีงบประมาณ พ.ศ.๒๕๖๑ ไปแล้วนะครับ ในส่วนของการจัดซื้อครุภัณฑ์คอมพิวเตอร์นะครับซึ่งดำเนินการจัดซื้อ ณ ปัจจุบัน กระทรวงดิจิตอลเพื่อเศรษฐกิจและสังคมได้มีการกำหนดมาตรฐานครุภัณฑ์คอมพิวเตอร์และคุณลักษณะพื้นฐานของคอมพิวเตอร์ ๒๕๖๑ ประกาศใช้เมื่อวันที่ ๒๓ พฤษภาคม ๒๕๖๑ นะครับ ทำให้มาตรฐานของลักษณะพิวเตอร์ นั้นเปลี่ยนแปลงไปจากเดิมที่เราใช้ข้อมูลของปีงบประมาณ ๒๕๖๐ ทำให้มีบางส่วนไม่ตรงกับเกณฑ์มาตรฐาน ปัจจุบันจึงมีความจำเป็นต้องขอสภาเพื่อดำเนินการเปลี่ยนแปลงนะครับซึ่งรายละเอียดทั้งหมดจะอยู่ตามเอกสารที่แนบให้ที่สภาได้พิจารณา ผมจะขออ่านในส่วนของข้อความเป็นข้อความที่เปลี่ยนแปลงเพื่อให้กระชับและก็รวดเร็วในการประชุมนะครับก็จะอยู่ในส่วนของ (๑) ตามเอกสารที่แนบในที่ประชุมนะครับจากเดิมเป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า ๑ GB นะครับ หรือมีหน่วยประมวลผลเพื่อแสดงภาพติดตั้งภายในหน่วยประมวลผลกลางแบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า ๑ GB จะเป็นข้อความใหม่นะครับทุกอย่างเหมือนเดิมเปลี่ยนเฉพาะหน่วยความจำจะแก้ไขเป็นหน่วยความจำไม่น้อยกว่า ๒ GB ทั้ง (๑) และ (๒) รายละเอียดปรากฏตามเอกสารที่แนบในที่ประชุมนะครับจึงเรียนที่ประชุมพิจารณาเพื่อให้การแก้ไขเป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.๒๕๔๑ และแก้ไขเพิ่มเติมในข้อ ๒๙ นะครับการแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ที่ดินและสิ่งก่อสร้าง ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติสภาท้องถิ่นนะครับ จึงเรียนมาเพื่อให้สภาพิจารณาครับ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๓ นะครับญัตติเสนอใหม่ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ท่านใดจะอภิปราย เชิญครับ

นายอนิวรรตน์ (ปลัด/เลขานุการฯ) ท่านปรานที่เคารพ ผมนายอนิวรรตน์ ไชยรัตน์ธนโชค ปลัดเทศบาล ท่านสมาชิกเพื่อให้ท่านสมาชิกเข้าใจง่ายขึ้น จริงๆ แล้วคำเปลี่ยนแปลงชี้แจงงบประมาณ ประเภทครุภัณฑ์ที่ดินและสิ่งก่อสร้างในการประชุมครั้งนี้ก็คือเราเข้าเรื่องคอมพิวเตอร์หลายเรื่องเลยสาเหตุอะไรที่เราเข้าคอมพิวเตอร์เนื่องจากงบประมาณปี ๒๕๖๑ ที่เราผ่านสภาไปใช้รายละเอีดยครุภัณฑ์ในการซื้อระบบคอมพิวเตอร์โดยตั้งทีมมาตรฐานของครุภัณฑ์กระทรวงไอซีที เราจะซื้อตามร้านค้าไม่ได้ต้องใช้มาตรฐานของกระทรวงไอซีทีแล้วท่านเชื่อไหมครับว่ามาตรฐานกระทรวงไอซีทีบางที ๓ เดือนเปลี่ยน ๖ เดือนเปลี่ยน ปีหนึ่งเปลี่ยนนั้น ที่ท่านอนุมัติงบประมาณในการจัดซื้อเครื่องคอมพิวเตอร์ตามเทศบัญญัตินั้น งบประมาณยังเข้าไม่ทัน เมื่อรายละเอีดยเปลี่ยนไป ถ้ายังไม่ไดดำเนินการจัดซื้อ เราก็ต้องเปลี่ยน ตามรายการใหม่ของกระทรวงไอซีทีแต่เป็นราคาจัดซื้อราคาเดิม เราจะซื้อเราซื้อไม่ได้ตามสเปคเก่าทีนี้เราจะนำเสนอสภาแก้ไขเปลี่ยนแปลง เราแก้เองก็ไม่ได้ต้องผ่านสภาอนุมัติ เมื่อสภาแก้เสร็จเราจึงจะซื้อแต่เมื่อสภาแก้เสร็จแล้วเรายังไม่มีเงินที่จะซื้อวันดีคืนดีขึ้นมาเดือนหน้ากระทรวงไอซีทีเปลี่ยนรายละเอียดอีก เราต้องเสนอสภาแก้อีกมันอยู่อย่างนี้แหละครับทั้งประเทศ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๓ นะครับญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ผมขอมติเลยนะครับ ระเบียบวาระที่ ๕.๓ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง สำนักปลัด ถ้าไม่มีท่านใดอภิปราย ผมขอมติครับ สมาชิกท่านใดอนุมัติ ให้ยกมือขึ้นครับ

**มติที่ประชุม** สภาอนุมัติด้วยเสียงเอกฉันท์ เปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่ 6/2561 (อนุมัติ 12 เสียง/ไม่อนุมัติ – เสียง/งดออกเสียง – เสียง)

**๕.๔ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่…../๒๕๖๑ (กองช่าง)**

นายเสน่ห์ (ประธานสภาฯ) ยังอยู่ในระเบียบวาระที่ ๕ นะครับ ต่อไป ๕.๔ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่…../๒๕๖๑ กองช่าง

ระเบียบกระทรวงมหาดไทยว่าด้วยวิธีการงบประมาณ ๒๕๔๑ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น เชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคัก กระผมนายสวัสดิ์ ตันเก่ง นายกเทศมนตรีตำบลคึกคัก ผมขอมอบให้กองช่างนะครับชี้แจงญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ผมขอมอบให้ ผอ.กองช่าง นะครับ

นายวัชรากร (หน.ฝ่ายแผนฯ) กราบเรียนท่านประธานสภาและสมาชิกและท่านผู้บริหาร ผมนายวัชรากร เดชประดิษฐ์ หัวหน้าฝ่ายแบบแผนและสิ่งก่อสร้างครับ ขอนำเสนอการพิจารณาคำเปลี่ยนแปลงชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่…../๒๕๖๑ สืบเนื่องมาจากได้ตั้งงบประมาณเอาไว้ในรายละเอียดของครุภัณฑ์ที่ตั้งไว้มีการเปลี่ยนแปลงเกณฑ์ราคากลางและคุณลักษณะพื้นฐาน ประจำปี ๒๕๖๑ ในปัจจุบันนะครับซึ่งการเปลี่ยนแปลงนี้เป็นอำนาจของสภาตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ ข้อ ๒๙ ซึ่งท่านสมาชิกก็ได้เปลี่ยนแปลงคำชี้แจงงบประมาณ ประจำปี ๒๕๖๑ โดยเสนอท่านสมาชิกแผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบลงทุน หมวดรายจ่ายค่าครุภัณฑ์ ประเภทรายจ่ายครุภัณฑ์คอมพิวเตอร์ คอมพิวเตอร์ที่ได้รับงบประมาณที่ผ่านสภาไว้มี จำนวน ๒ เครื่อง ซึ่งรายละเอียดเป็นสเปคเดียวกับสำนักปลัดที่ได้เปลี่ยนแปลงคำชี้แจงไว้แต่ของสำนักปลัดจะมีเครื่องเดียว ของกองช่างจะมี ๒ เครื่อง เครื่องละ ๓๐,๐๐๐ บาท ๒ เครื่องเป็นเงิน ๖๐,๐๐๐ บาท งบประมาณที่ตั้งไว้ ส่วนคำชี้แจงงบประมาณรายจ่ายที่ขอเปลี่ยนแปลงมีข้อความเดิมและข้อความใหม่ที่ให้เพื่อนสมาชิกได้พิจารณานะครับ ซึ่งเนื้อหาหลักๆ ของสำนักปลัดก็แก้ไขในส่วนที่เป็นข้อความใหม่แผงวงจรเพื่อแสดงภาพแยกจากวงจรหลักที่มีหน่วยความจำขนาดไม่น้อยกว่า ๒ GB ครับ อย่างอื่นเป็นไปตามมาตรฐานกระทรวงไอซีทีซึ่งเราไม่สามารถแก้ไขเปลี่ยนแปลงได้ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๔ นะครับ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง หากไม่มีสมาชิกท่านใดอภิปราย ผมขอมติเลยนะครับ ระเบียบวาระที่ ๕.๔ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง กองช่าง สมาชิกท่านใดอนุมัติให้ยกมือขึ้นครับ

**มติที่ประชุม** สภาอนุมัติด้วยเสียงเอกฉันท์ เปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่ 7/2561 (อนุมัติ 12 เสียง/ไม่อนุมัติ – เสียง/งดออกเสียง – เสียง)

**๕.๕ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ครั้งที่…../๒๕๖๑ (สำนักปลัด)**

นายเสน่ห์ (ประธานสภาฯ) ต่อไปเป็นระเบียบวาระที่ ๕.๕ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ครั้งที่…../๒๕๖๑ สำนักปลัด

ระเบียบกระทรวงมหาดไทยว่าด้วยวิธีการงบประมาณ ๒๕๔๑ ข้อ ๒๗ การโอนงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น) ขอเชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคัก กระผมนายสวัสดิ์ ตันเก่ง นายกเทศมนตรีตำบลคึกคัก ขอมอบญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ขอมอบให้หัวหน้าสำนักปลัดช่วยชี้แจงต่อสภานะครับ ขอบคุณครับ

นายสามารถ (หน.ฝ่ายฯ) ขอบคุณท่านนายกเทศมนตรีนะครับ เรียนท่านประธานสภาสมาชิกผู้ทรงเกียรติผู้เข้าร่วมประชุมนะครับ กระผมสามารถ ภักดีรัตน์ หัวหน้าฝ่ายอำนวยการรักษาราชการแทนหัวหน้าสำนักปลัดเทศบาลนะครับ จะขอชี้แจงเพิ่มเติมเกี่ยวกับญัตติการขอพิจารณาขออนุมัติโอนงบประมาณรายจ่าย ประจำปี ๒๕๖๑ เป็นโอนเพิ่มนะครับตั้งจ่ายรายการใหม่ ขอเท้าความนิดหนึ่งนะครับจากเดิมตามแนวทางซักซ้อมการจัดทำงบประมาณปี ๒๕๖๑ ตามหนังสือสั่งการเดิมนะครับในการซ่อมแซมครุภัณฑ์นะครับของหน่วยงานนะครับให้ตั้งเบิกจ่ายจากหมวดรายจ่ายเป็นค่าบำรุงรักษาปรับปรุงครุภัณฑ์นะครับ ซึ่งของเทศบาลได้ตั้งเป็นไปตามแนวทางซักซ้อมการจัดตั้งงบประมาณนะครับตามหนังสือสั่งการของกระทรวงมหาดไทย แต่มาในปัจจุบันเรื่องของการบำรุงรักษาและปรับปรุงครุภัณฑ์ได้มีแนวทางในการจัดทำและก็เบิกจ่ายงบประมาณเปลี่ยนแปลงซึ่งจากเดิมที่เราตั้งหมวดกลางเอาไว้ว่าจะซ่อมแซมครุภัณฑ์นี้เราก็ตั้งเป็นกองกลางรวมไว้ อะไรเสียเราก็จะเบิกจากส่วนนั้นนะครับแต่ปัจจุบันนี้แก้ไขใหม่ คนที่ซ่อมครุภัณฑ์ไม่ได้เปลี่ยนแปลงในตัวของโครงสร้างนะครับซึ่งเป็นตัวสำคัญของครุภัณฑ์นั้น ถ้าเป็นรถยนต์เราก็ต้องเปลี่ยนเครื่องยนต์แบบนี้ก็ให้ไปเบิกเป็นค่าซ่อมแซมเฉยๆ นะครับไม่ต้องลงเป็นครุภัณฑ์ ถ้าใช้หมวดเป็นครุภัณฑ์ต้องเขียนเป็นโครงการเลยนะครับเหมือนโครงการที่ดินหรือสิ่งก่อสร้างนะครับหรือครุภัณฑ์นั้นต้องมีขนาดใหญ่ก็จะต้องตั้งแยกต่างหากนะครับ ทำให้ความจำเป็นและหมวดของการปรับปรุงครุภัณฑ์นี้ไม่มีความจำเป็นต้องใช้นะครับ จึงมีความจำเป็นที่ต้องโอนงบประมาณนี้ออก ประกอบกับในหมวดของค่าบำรุงรักษาและซ่อมแซมนะครับที่เราใช้ซ่อมแซมอยู่ ณ ปัจจุบัน ไม่ว่าจะเป็นรถดับเพลิง รถส่วนกลาง กล้อง CCTV ซึ่งอย่างนี้ก็จะมีปัญหาเรื่องไฟดูดไฟกระชากซึ่งทำให้กล้องที่เป็นตัวเดิมไม่มีระบบป้องกันไฟกระชากนี้ชำรุดเสียหาย รวมถึงมีการปรับปรุงระบบสายไฟหรือเคเบิ้ลนำส่งระบบต่างๆ ทำให้มีสายของ CCTV นี้ชำรุดเสียหายนะครับ ซึ่งจะต้องใช้ในงบประมาณบำรุงรักษาซ่อมแซมนะครับจึงสอดรับกันให้โอนงบประมาณจากค่าบำรุงรักษาและปรับปรุงครุภัณฑ์ มาอยู่ในหมวดของค่าบำรุงรักษาและซ่อมแซมรายละเอียดปรากฏตามเอกสารที่แนบท้ายนะครับ ให้สมาชิกสภาได้พิจารณานะครับทั้งนี้เพื่อให้เป็นไปตามระเบียบกระทรวงมหาดไทยว่าด้วยการงบประมาณขององค์กรปกครองส่วนท้องถิ่น พ.ศ.๒๕๔๑ และที่แก้ไขเพิ่มเติม ข้อ ๒๗ เรื่องของการเบิกงบประมาณหมวดครุภัณฑ์ที่ดินและสิ่งก่อสร้างให้เป็นอำนาจของสภาท้องถิ่นครับ ให้สภาพิจารณาขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๕ นะครับ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง สมาชิกท่านใดอภิปรายหรือไม่ หากไม่มีผมขอมติเลยนะครับ ระเบียบวาระที่ ๕.๕ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ครั้งที่…../๒๕๖๑ สำนักปลัด ใครท่านใดอนุมัติให้ยกมือขึ้นครับ

**มติที่ประชุม** สภาอนุมัติด้วยเสียงเอกฉันท์ อนุมัติโอนงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่ 21/2561 (อนุมัติ 12 เสียง/ไม่อนุมัติ – เสียง/งดออกเสียง – เสียง)

**๕.๖ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ครั้งที่…../๒๕๖๑ (กองการศึกษา)**

นายเสน่ห์ (ประธานสภาฯ) ยังอยู่ในระเบียบวาระที่ ๕ นะครับ ต่อไประเบียบวาระที่ ๕.๖ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ครั้งที่…../๒๕๖๑ กองการศึกษา

ระเบียบกระทรวงมหาดไทยว่าด้วยวิธีการงบประมาณ ๒๕๔๑ ข้อ ๒๗ การโอนงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ขอเชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคัก กระผมนายสวัสดิ์ ตันเก่ง นายกเทศมนตรีตำบลคึกคัก มอบญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ ให้ผู้อำนวยการกองการศึกษา ช่วยชี้แจงต่อสภานะครับ ขอบคุณครับ

นายสมหมาย (รรก.ผอ.กองการศึกษา) เรียนท่านประธานสภาเทศบาลตำบลคึกคัก ท่านสมาชิกสภาเทศบาลตำบลคึกคัก ผู้บริหารและผู้เข้าร่วมประชุมทุกท่านครับ กระผมนายสมหมาย บุญลอย รักษาการผู้อำนวยการกองศึกษา ขอชี้แจงรายการโอนเพิ่มเพื่อตั้งจ่ายรายการใหม่ จากแผนงานการศาสนาวัฒนธรรมและนันทนาการ ประเภทรายจ่ายเป็นครุภัณฑ์กีฬานะครับ เป็นโครงการของรายการอัฒจรรย์นะครับ ซึ่งรัฐอนุมัติ ๓๕๔,๐๐๐ บาท คำชี้แจงงบประมาณรายจ่ายกรณีแก้ไขเปลี่ยนแปลงนะครับ เพื่อจ่ายเป็นค่าจ้างเหมาทำโครงเหล็กที่นั่งเชียร์กีฬาของเทศบาลเพื่อใช้ในการนั่งชมเชียร์การแข่งขันกีฬาของตำบลคึกคัก ที่ปรากฏตามแผนพัฒนา ๔ ปี ของเทศบาลนะครับ ยุทธศาสตร์ที่ ๒ หน้า ๙๒ กองการศึกษา โอนลดจากแผนงานการศาสนาวัฒนธรรมและนันทนาการ ประเภทรายจ่ายโครงการกิจกรรมลอยกระทงนะครับ ซึ่งได้รับงบประมาณอนุมัติ ๕๐๐,๐๐๐ บาทนะครับ โอนมาทั้งหมดในครั้งนี้ ๕๔,๐๐๐ บาท ดังนั้นโครงการดังกล่าวก็มีเงินเหลือ ๑๑๙,๔๔๐.๑๘ ซึ่งทางกองช่างได้เขียนแบบแปลนตามแบบ ปร.๔ ปร.๕ เหตุผลที่เปลี่ยนแปลงเนื่องจากทั้งหมดนี้หลังจากเราทำเสร็จเราจะไปวางไว้ที่โรงเรียนวัดคมนียเขตนะครับ ทั้งหมด ๖ ชุด ชุดหนึ่งเฉลี่ยนั่งได้ประมาณ ๖๐-๗๐ คน แล้วแต่ขนาดจำนวนของเลขที่นั่งนะครับ เนื่องจากเราตั้งกันแดดกันฝนนะครับและสภาพอากาศด้วยนั้นมีการเพิ่มขนาดเหล็ก เพื่อให้ได้มาตรฐานนะครับซึ่งกองช่างก็ได้คำนวณแล้ว ๕๔,๐๐๐ บาท เนื่องจากมีความจำเป็นต้องใช้งบประมาณนี้ ตอนนี้เป็นอำนาจของสภาท้องถิ่นตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ ข้อ ๒๗ แก้ไขเพิ่มเติมถึงฉบับที่ ๓ พ.ศ.๒๕๔๓ เห็นควรให้สภาเห็นชอบเพื่อที่จะได้ดำเนินการตามระเบียบขั้นตอนตามพัสดุต่อไปครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๖ นะครับ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ สมาชิกท่านใดอภิปรายเชิญครับ

นายอนิวรรตน์ (ปลัด/เลขานุการฯ) ขออนุญาตท่านประธานนะครับ ผมขอเพิ่มเติมของกองการศึกษา เนื่องจากรายการนี้เป็นรายการที่ตั้งจ่ายรายการใหม่นั้นการตั้งจ่ายรายการใหม่ประเภทครุภัณฑ์ที่ดินและสิ่งก่อสร้างกรณีที่มีสิ่งก่อสร้างก็ต้องแนบแบบแปลนให้สภาพิจารณาด้วยนะครับ สาเหตุที่ตั้งจ่ายการใหม่เนื่องจากงบประมาณของปี ๖๑ ที่ท่านสมาชิกสภาได้ผ่านเทศบัญญัติไปแล้วนั้นนะครับ งานก่อสร้างอัฒจรรย์เราตั้งไว้ ๓๐๐,๐๐๐ บาท ตามแบบแปลนและแบบแปลนรายการเดิม แต่เนื่องจากกองการศึกษานะครับพิจารณาแล้วเหล็กที่สร้างบาง ใช้ประโยชน์ได้ไม่เต็มที่ก็เลยพิจารณาที่จะตั้งเป็นรายการใหม่ก็คือออกแบบรายการใหม่ เพื่อให้เหมาะสมกับภสพพื้นที่ เป็นราคาอัฒจรรย์ ตามรายการใหม่ ราคา ๓๕๔,๐๐๐ บาท เป็นไปรายละเอียดหรือแบบแปลน ที่ออกแบบใหม่ ที่แนบในเอกสารหมายเลข ๗ นะครับ การพิจารณาของสมาชิกคือท่านต้องดูแบบแปลนนี้ประกอบด้วย ถ้าเห็นชอบหรืออนุมัติก็ว่าเป็นไปตามมติของสภาเพื่อจะทำการจัดซื้อจัดจ้างต่อไป ก็แจ้งเพิ่มเติมครับ ขอบคุณครับ

นายชาตรี (สท.เขต 1)ขออนุญาตท่านประธาน กระผมนายชาตรี หลีเจี้ย สมาชิกสภาเทศบาลตำบลคึกคัก เขต 1 นะครับ ขออนุญาตเรียนถามนิดหนึ่งเรื่องของแบบแปลนตามที่ดูแล้ว มันมีเรื่องของแบบแปลนลักษณะการใช้เหล็กซึ่งสภาพตามที่ดูแล้วว่าความเหมาะสมในการใช้เหล็กซึ่งในท้องถิ่นของตำบลคึกคัก ยิ่งลักษณะการสภาพอากาศผมดูแล้วการที่แบบแปลนทุกท่านดูนะครับมีการเขียนเหล็กที่ปู เป็นเหล็กตัวซี ซึ่งตัวนี้ผมเห็นว่าตามสภาพการใช้เหล็กนี้ ซึ่งรายละเอียดแบบแปลนนี้มันเป็นเหล็กตัวซีคว่ำลงแต่ถ้าเป็นไปได้อยากให้เป็นเหล็กกล่องเลยเห็นว่าน่าจะเหมาะสมกว่าความคงทนแบบกลมจะดีกว่า ซึ่งเหล็กตัวซีนี้ครับการขึ้นสนิมจะเยอะกว่า ขอบคุณครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคัก ผมขอนำเรียนต่อที่ประชุมว่าสืบเนื่องจากโครงสร้างครั้งแรกเสามัน ๒ นิ้ว ซึ่งขนาดเล็กเกินไป อีกอย่างหนึ่งพื้นก็เหล็กธรรมดาขึ้นสนิมผมก็เลยขอให้เปลี่ยนแปลงจากเสา ๒ นิ้ว ให้เป็นเสา ๓ นิ้ว จะได้ขนาดใหญ่ขึ้นและก็รับน้ำหนักได้มากขึ้นและอีกอย่างเหล็กพื้นเป็นเหล็กขึ้นสนิทมันทำให้เวลาเด็กๆ ไปนั่งจะทำให้กางเกงหรือกระโปรงที่นุ่งมาโรงเรียน หรือว่าผู้ใหญ่ที่ไปนั่งดูฟุตบอลสกปรกเลอะเทอะขอให้เปลี่ยนเป็นเหล็กกัลวาไนซ์ ไม่ขึ้นสนิม เป็นที่มาของงบประมาณที่ได้เพิ่มเติมนะครับที่จริง ๓๐๐,๐๐๐ เราก็ทำพอนะครับแต่ว่ามันใช้เหล็กธรรมดา เสาก็เล็กแค่ ๒ นิ้ว ๒ นิ้วผมถือว่ามันเล็กเกินไป เวลาเราจัดการแข่งขันฟุตบอลเฉลิมพระเกียรติ ๑๒ สิงหา เชิญแขกผู้ใหญ่ผู้สูงอายุไปนั่งเยอะถ้าเกิดไม่แข็งแรงไม่ทนทานก็อาจทำให้เกิดอัฒจรรย์หักพังลงมาตอนคนนั่งอยู่ทำให้เกิดอันตรายต่อชีวิตหรือบาดเจ็บต่อทรัพย์สิน จึงนำเรียนต่อที่ประชุมเท่านี้นะครับ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๖ นะครับ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่กองการศึกษาหากสมาชิกท่านอื่นไม่อภิปราย ผมขอมติเลยนะครับ ระเบียบวาระที่ ๕.๖ ญัตติเสนอพิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ตั้งจ่ายรายการใหม่ครั้งที่ 22/๒๕๖๑ กองการศึกษา สมาชิกท่านใดอนุมัติ ให้ยกมือขึ้นครับ

**มติที่ประชุม** สภาอนุมัติด้วยเสียงเอกฉันท์ อนุมัติโอนงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่ 21/2561 (อนุมัติ 12 เสียง/ไม่อนุมัติ – เสียง/งดออกเสียง – เสียง)

**๕.๗ ญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำริ กองสาธารณสุขและสิ่งแวดล้อม**

นายเสน่ห์ (ประธานสภาฯ) ต่อไปยังอยู่ในระเบียบวาระที่ ๕.๗ ญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำริ กองสาธารณสุขและสิ่งแวดล้อม

 ตาม พระราชบัญญัติเทศบาล พ.ศ.๒๕๙๖ แก้ไขเพิ่มเติมถึง (ฉบับที่ ๑๓) พ.ศ.๒๕๕๒ มาตรา ๖๗ เทศบาลอาจมีรายจ่ายดังต่อไปนี้

 (๘) เงินอุดหนุน

มาตรา ๖๗ ทวิ การจ่ายเงินตามมาตรา ๖๗(๘) และการจ่ายเงินเพื่อการลงทุน เทศบาลจะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติแล้ว) ขอเชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคักทุกท่านนะครับ กระผมนายนายสวัสดิ์ ตันเก่ง นายกเทศมนตรีตำบลคึกคัก ขอมอบวาระที่ ๕.๗ ญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำริขอมอบให้ผู้อำนวยการกองสาธารณสุขและสิ่งแวดล้อมชี้แจงต่อที่ประชุม ขอบคุณครับ

น.ส.ณิชาภา (ผอ.กองสาธารณสุข) กราบเรียนท่านประธานสภาและท่านสมาชิกสภาเทศบาลตำบล คึกคักทุกท่านนะคะ ดิฉัน น.ส.ณิชาภา ชูพินิจ ตำแหน่งผู้อำนวยการกองสาธารณสุขและสิ่งแวดล้อมนะคะ ๕.๗ ญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำรินะคะ เงินนี้นะคะ ก็เพื่ออุดหนุนให้แก่คณะกรรมการหมู่บ้านทั้ง ๗ หมู่บ้าน หมู่บ้านละ ๒๐,๐๐๐ บาท เพื่อดำเนินการโครงการตามพระราชดำริ หมู่บ้านละ ๓ โครงการ เป็นจำนวนเงิน ๒๐,๐๐๐ บาท โดยโอนลดจากแผนงานการเคหะและชุมชน งานกำจัดขยะมูลฝอยและสิ่งปฏิกูล งบดำเนินการ หมวดรายจ่ายค่าใช้สอย ประเภทรายจ่าย รายจ่ายให้ได้มาซึ่งบริการ โครงการรายการ ค่าจ้างเหมาบริการรักษาความสะอาด เพื่อตั้งรายการใหม่ในแผนงานสาธารณสุข งานบริการสาธารณสุขและสาธารณสุขอื่น งบอุดหนุนหมวดรายจ่ายเงินอุดหนุน ประเภทรายจ่ายเงินอุดหนุนเอกชน รายการเงินอุดหนุนให้แก่คณะกรรมการหมู่บ้านทั้ง ๗ หมู่บ้าน รายละเอียดตามเอกสารที่แนบมาซึ่ง ญัตติ ๕.๗ นี้นะคะก็จะเป็นตามพระราชบัญญัติเทศบาล พ.ศ.๒๕๙๖ แก้ไขเพิ่มเติมถึง (ฉบับที่ ๑๓) พ.ศ.๒๕๕๒ มาตรา ๖๗ เทศบาลอาจมีรายจ่ายดังต่อไปนี้ (๘) เงินอุดหนุน มาตรา ๖๗ ทวิ การจ่ายเงินตามมาตรา ๖๗ (๘) และการจ่ายเงินเพื่อการลงทุน เทศบาลจะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติแล้ว ก็ขอกราบเรียนให้แก่สภาเพื่อพิจารณารายละเอียดตามเอกสารที่แนบมาแล้วค่ะ ขอบคุณค่ะ

นายอนิวรรตน์ (ปลัด/เลขานุการฯ) ขออนุญาตท่านประธานเดี๋ยวผมขอเพิ่มเติมของกองสาธารณสุขนะครับ เดี๋ยวท่านสมาชิกสภาจะงงก็คือความเป็นมาของงบตัวนี้นะครับ งบนี้ก็คือเทศบาลตำบลคึกคักไดประกาศใช้งบประมาณรายจ่าย ประจำปี ๒๕๖๑ เรียบร้อยแล้ว กรมส่งเสริมแจ้งว่าได้โอนงบส่วนหนึ่งเป็นรายได้ประเภทเงินอุดหนุนทั่วไปมาให้เราแล้วลงในระบบตามงบประมาณ เป็นเงินทั้งหมด หมู่บ้านละ ๒๐,๐๐๐ เป็น ๗ หมู่บ้าน ก็คือ ๑๔๐,๐๐๐ บาท ซึ่งหนังสือแจ้งโอนงบประมาณหลังจากสภาพิจารณาเทศบัญญัติแล้ว ตามหนังสือสั่งการฉบับล่าสุดก็คือให้เทศบาลไปเพิ่มแผน โดยให้หมู่บ้านทำโครงการเกี่ยวกับพระราชดำริด้านสุขภาพ หมู่บ้านละไม่เกิน ๒๐,๐๐๐ บาท โดย ๒๐,๐๐๐ บาท ที่ทำได้ไม่น้อยกว่า ๒ โครงการ เลยทำให้ทั้งหมู่ ๑-๗ ไปประชุมประชาคม แล้วแล้วนำโครงการ ทั้ง ๗ หมู่บ้าน เข้าบรรจุเพิ่มเติมในแผนพัฒนาตำบล ปี 2561 แล้วให้เทศบาลพิจารณาโอนงบประมาณรายจ่ายไปตั้งจ่ายรายการดังกล่าวตามที่หมู่บ้านเสนอ การจ่ายงบประมาณคราวนี้ไม่ใช่เทศบาลเป็นผู้จ่ายแต่ให้หมู่บ้านเป็นผู้จ่าย โดยให้เทศบาลเป็นผู้จ่าย เป็นรายจ่ายหมวดเงินอุดหนุนให้หมู่บ้าน ทำให้การจ่ายงบประเภทนี้เขาเรียกว่างบเงินอุดหนุนให้กับหมู่บ้านนี้มันเข้าระเบียบว่าถ้าเราจ่ายเงินอุดหนุนให้กับหมู่บ้านซึ่งต้องเสนอสภาเห็นชอบก่อนและผู้ว่าต้องอนุมัติ จะเบิกจ่ายได้ จึงเป็นที่มาของการเสนอสภาพิจารณาให้ความเห็นชอบ ขอบคุณท่านประธานครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๗ นะครับญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำริ กองสาธารณสุขและสิ่งแวดล้อม สมาชิกท่านใดเสนอเพิ่มเติมหรือไม่

นายสมชาย (สท.เขต 2) กราบเรียนท่านประธาน หัวหน้าส่วน ฝ่ายบริหาร และเพื่อนสมาชิกที่เคารพทุกท่านครับ ผมสมชาย ชูเหล็ก สมาชิกสภาเทศบาลตำบลคึกคัก เขต 2 ขออนุญาตเปิดประเด็นเกี่ยวกับโครงการพระราชดำริ เพื่อนสมาชิกผมเชื่อว่าต้องอนุมัติโครงการอยู่แล้ว แต่ว่าโครงการหมู่ ๑-๗ ลอกมาเลยครับ ผมอยากให้ฝ่ายกองสาธารณสุขนะครับไปนำเรียนให้กับหมู่บ้าน เวลาประชุมโครงการของแต่ละหมู่บ้าน ได้เข้าไปพูดคุยกับแต่ละหมู่บ้านด้วย ยกตัวอย่างโครงการขาดสารไอโอดีน คนใต้แทบจะศูนย์เลยครับไม่มีหรอกครับที่ขาดสารไอโอดีน โครงการพระราชดำริอย่างนี้เหมือนกับขาดความเป็นจริงนะครับ ๑-๗ เหมือนกันหมดเลยครับ โครงการอย่างนี้เพื่อนสมาชิกอนุมัติอยู่แล้วครับร้อยเปอร์เซ็นต์ แต่ว่าการทำโครงการอย่างนี้ต้องมีการพลิกแผลงบ้างครับไม่ใช่ลอกกันมาทั้ง ๑-๗ ขอบคุณครับท่านประธาน

น.ส.ณิชาภา (ผอ.กองสาธารณสุข) กราบเรียนท่านประธานสภาและท่านสมาชิกสภาเทศบาลตำบล คึกคักทุกท่านนะคะ ในความรู้สึกเรานะคะเรื่องไอโอดีนเราคิดว่าอยู่ใกล้ทะเลแล้วจะไม่ขาดสารไอโอดีนนะคะ ซึ่งตรงนี้จากสถิติของสาธารณสุขนะคะที่เขาวัดไอคิวของเด็กนะคะ ว่าไอโอดีนมันมีส่งผลต่อสมองของเด็กตรงไอคิว ซึ่งจากการประเมินทางด้านสาธารณสุขนะคะ อยู่ใกล้ทะเลก็ไม่ใช่ว่าจะไม่ขาดสารไอโอดีนเพราะอาจมีเด็กเอ๋อเกิดมามีเด็กพิการทางสมองอะไรอย่างนี้ ส่วนหนึ่งเกิดจากการขาดสารไอโอดีน เพราะว่าไอโอดีนจากอาหารจริงๆ นั่นก็คือต้องรับประทานสด สดจริงๆ นะคะ ไม่ใช่อาหารแช่ในน้ำแข็ง เพราะฉะนั้นคนส่วนหนึ่งจากสถิติยังขาดสารไอโอดีนอยู่ จากข้อมูลทางด้านสาธารณสุขค่ะ ตรงนี้หมู่บ้านอาจจะไปเจาะเฉพาะกลุ่ม อาจจะเป็นกลุ่มผู้ด้อยโอกาสต่างๆ ที่อาจจะมีโอกาสที่จะรับประทานอาหารสด หรือว่าจากเกลือเสริมไอโอดีนนี้แหละค่ะอาจจะแนะนำเกลือเสริมไอโอดีนที่มีไอโอดีนที่ผ่านมาตรฐาน เพราะว่าเกลือเสริมไอโอดีนที่เขียนๆ ไว้ที่หน้าซองเมื่อเราไปซื้อจริงๆ เรามาวัดจริงๆ บางยี่ห้อก็มีแต่ชื่อนะคะแต่ไอโอดีนไม่มี หรือจากการเสื่อมสภาพการถูกความร้อนจากแสงแดดก็ทำให้ไอโอดีนเสื่อมสลายไป ซึ่งตรงนี้กลุ่มที่จะทำโครงการนี้เขาจะไปเน้นความรู้ให้ตรงนี้ให้กับประชาชน และก็กิจกรรมอื่นๆ อีกแล้วแต่หมู่บ้านอาจจะมีความแตกต่างกันบ้างของแต่ละหมู่บ้านนะคะ แต่เขียนโครงการเดียวกันแต่กิจกรรมลักษณะก็อาจจะแตกต่างกันไป ขอบคุณค่ะ

นายอนิวรรตน์ (ปลัด/เลขานุการฯ) ขออนุญาตเพิ่มเติมครับ ผมก็ดูคร่าวๆ นะครับโครงการที่เสนอมาโครงการส่งเสริมไอโอดีนโครงการที่ ๑ โครงการที่ ๒ มะเร็งเต้านม โครงการที่ ๓ หมอหมู่บ้าน จริงๆ แล้วท่านอาจจะสงสัยว่าทำไมเขียนคล้ายๆ กันนะครับ สาเหตุคือมีตัวอย่างการเขียนโครงการ เพียงแต่หมู่บ้านเลือกโครงการให้ตรงกับความต้องการของหมู่บ้านเท่านั้น ตามที่สมาชิกสภาแจ้ง อาจจะเป็นกลุ่มเป้าหมายที่ขาดไอโอดีนมีอยู่ก็ได้ดังนั้นเราจะเป็นคนตัดสินเองว่าได้หรือไม่ได้ก็คงจะไม่ได้ เมื่อหมู่บ้านได้ประชาคมและเสนอมาก็ถือว่าเป็นความต้องการ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๗ นะครับญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำริด้านสาธารณสุข ผมขอมติเลยนะครับ ระเบียบวาระที่ ๕.๗ นะครับญัตติเสนอพิจารณาให้ ความเห็นชอบการจ่ายเงินงบประมาณรายจ่าย ประเภทหมวดเงินอุดหนุน ประจำปี ๒๕๖๑ กรณีโอนตั้งจ่ายรายการใหม่ตามโครงการพระราชดำริด้านสาธารณสุข ของกองสาธารณสุขและสิ่งแวดล้อม สมาชิกท่านใดเห็นชอบให้ยกมือขึ้นครับ

**มติที่ประชุม** สภาเห็นชอบด้วยเสียงเอกฉันท์ ให้เบิกจ่ายงบประมาณหมวดเงินอุดหนุน ตามบัญชีอนุมัติงบประมาณรายจ่ายประจำปี 2561 ครั้งที่ 18/2561 กองสาธารณสุขฯ (เห็นชอบ 12 เสียง/ไม่เห็นชอบ – เสียง/งดออกเสียง – เสียง)

นายเสน่ห์ (ประธานสภาฯ) ต่อไปเนื่องจากกองการศึกษาโดยนายกเทศมนตรีมีญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง จึงขอความเห็นชอบสภาเพิ่มญัตติด่วนดังกล่าวเป็นวาระ ๕.๘ ตามเอกสารที่แจกเพิ่มเติมสมาชิกท่านใดเห็นชอบให้เพิ่มเติมวาระเร่งด่วน ผมขอมติให้ยกมือขึ้นครับ เป็นวาระที่ ๕.๘ ขอยกมือครับ

**มติที่ประชุม** สภาเห็นชอบด้วยเสียงเอกฉันท์ ให้เพิ่มญัตติเร่งด่วนขออนุมัติเปลี่ยนแปลงคำชี้แจงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่ ... /2561 กองการศึกษา (เห็นชอบ 12 เสียง/ไม่เห็นชอบ – เสียง/งดออกเสียง – เสียง)

**๕.๘ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง** **ครั้งที่…../๒๕๖๑ (กองการศึกษา)**

นายเสน่ห์ (ประธานสภาฯ) ต่อไปเป็นวาระที่ ๕.๘ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง ครั้งที่…../๒๕๖๑ กองการศึกษา

ระเบียบกระทรวงมหาดไทยว่าด้วยวิธีการงบประมาณ ๒๕๔๑ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น) เชิญท่านนายกครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคักทุกท่านนะครับ กระผมนายนายสวัสดิ์ ตันเก่ง นายกเทศมนตรีตำบลคึกคัก ขอมอบญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง มอบให้ผู้อำนวยการกองการศึกษาช่วยชี้แจงต่อที่ประชุม

นายสมหมาย (รรก.ผอ.กองการศึกษา) ขอบคุณท่านนายกครับ เรียนท่านประธานสภาเทศบาลตำบลคึกคัก ท่านสมาชิกสภาเทศบาลตำบลคึกคัก ผู้บริหารและผู้เข้าร่วมประชุมทุกท่านครับ กระผมนายสมหมาย บุญลอย รักษาราชการแทนผู้อำนวยการกองศึกษา ขอชี้แจงว่านี่เป็นการจัดซื้อคอมพิวเตอร์จากแผนงานการศึกษานะครับ ประเภทรายจ่ายครุภัณฑ์คอมพิวเตอร์ ซึ่งดูจากบัญชีคำสั่งแก้ไขเปลี่ยนแปลงคำชี้แจงงบประมาณรายจ่าย ประจำปี ๒๕๖๑ นะครับ ข้อความเดิมข้อความใหม่หน้าที่ ๑-๔ นะครับเนื่องจากเราได้ตั้งสเปคไว้ตั้งแต่ปี ๖๑ นะครับ ซึ่งก็เปลี่ยนแปลงใหม่ดังนั้นต้องเปลี่ยนแปลงรายการสเปคเป็นครุภัณฑ์คอมพิวเตอร์ได้มีการเปลี่ยนแปลงเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.๒๕๖๑ ปัจจุบันการเปลี่ยนแปลงครั้งนี้เป็นอำนาจของสภาท้องถิ่น ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ ข้อ ๒๙ ซึ่งงบประมาณก็เท่าเดิมครับตามครั้งแรกเพียงแต่แก้ไขเพื่อให้ถูกต้องตามกระทรวงไอซีทีครับ จึงเรียนมาให้สภาพิจารณาครับ

นายเสน่ห์ (ประธานสภาฯ) ยังอยู่ในระเบียบวาระที่ ๕.๘ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง กองการศึกษา สมาชิกท่านใดอภิปรายหรือไม่ครับ ถ้าไม่มี ผมขอมติเลยนะครับ ระเบียบวาระที่ ๕.๘ ญัตติเสนอพิจารณาขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง ครั้งที่…../๒๕๖๑ กองการศึกษา สมาชิกท่านใดอนุมัติให้ยกมือขึ้นครับ

**มติที่ประชุม** สภาอนุมัติด้วยเสียงเอกฉันท์ เปลี่ยนแปลงคำชี้แจงบประมาณรายจ่ายประจำปี ๒๕๖๑ ประเภทครุภัณฑ์ที่ดินและสิ่งก่อสร้าง ครั้งที่ 8/2561 กองการศึกษา (อนุมัติ 12 เสียง/ไม่อนุมัติ – เสียง/งดออกเสียง – เสียง)

**ระเบียบวาระที่ ๖ เรื่องอื่นๆ (ถ้ามี)**

นายเสน่ห์ (ประธานสภาฯ) ต่อไปเข้าระเบียบวาระที่ ๖ เรื่องอื่นๆ สมาชิกท่านใดมีอะไรเชิญครับ

น.ส.วลัยลักษณ์ (เลขานุการฯ) สวัสดีค่ะดิฉัน น.ส.วลัยลักษณ์ โสภณพิเชฐ เลขานุการนายกเทศมนตรีตำบลคึกคัก ขอแจ้งให้ทราบแทนท่านรองสิริธรนะคะกีฬากรีฑาเด็กและเยาวชนตำบลคึกคักนะคะจะจัดในวันที่ ๕-๖ กรกฎาคม ๒๕๖๑ ที่โรงเรียนวัดคมนียเขตนะคะ ส่วนงานที่ ๒ คืองานถวายเทียนพรรษาในวันศุกร์ที่ ๒๐ กรกฎาคม ๒๕๖๑ ทั้งหมด ๔ วัดนะคะ ก็คือ วัดปากวีป , วัดคึกคัก , วัดโพธิวาส และก็วัดบางเนียง ส่วนงานมหกรรมกีฬา ๑๒ สิงหามหาราชินีก็อาทิตย์ที่ ๒๓ นะคะอุปกรณ์กีฬาได้จัดเตรียมไว้เรียบร้อยแล้วค่ะ กีฬามอแกนจะเริ่มการแข่งขันในวันเสาร์ที่ ๑๔ กรกฎาคมค่ะ

นายสมหมาย (รรก.ผอ.กองการศึกษา) เรียนประธานสภาเทศบาลตำบลคึกคัก ท่านสมาชิกสภาเทศบาลตำบลคึกคัก กระผมนายสมหมาย บุญลอย รักษาราชการแทนผู้อำนวยการกองศึกษา ขอชี้แจงเพิ่มเติมกีฬาเด็กนะครับ ณ ขณะนี้นะครับทางผู้อำนวยการโรงเรียนของนักศึกษาทั้ง ๓ โรงรวมทั้ง ศพด. ก็ได้เตรียมการกีฬาก็ได้จัดขึ้น วันที่ ๒๖ , ๒๗ , ๒๘ , ๒๙ ดังนั้นในวันที่ ๕ นะครับ เมื่อเช้านี้ฝ่ายธุรการก็ได้แจกหนังสือเรียนเชิญและหัวหน้าส่วนร่วมเป็นเกียรติในพิธีเปิด ซึ่งขณะนี้ทางกองการศึกษาก็ได้ประสานกับท่านนายอำเภอ ซึ่งท่านรองสิริธรก็ได้ประสานทางโทรศัพท์ส่วนตัวแล้วจะมาเป็นประธานในพิธีเปิด โดย ๐๗.๓๐ น. จะตั้งขบวนที่ซอยบ่อหลวง ส่วนเด็กเล็กเราจะตั้งที่เจดับบลิวมารีออท ไม่ต้องเดินไกลนะครับ ๘ โมงจะเคลื่อนทัพออกจากซอยบ่อหลวงผ่านเพชรเกษมมาใช้เวลาประมาณ ๔๐ นาที จากปีที่แล้วนะครับก็เข้าสนาม นั้นก็อยากจะเรียนเชิญคณะผู้บริหารสมาชิกสภาเทศบาลร่วมเป็นเกียรติพิธีเปิดซึ่งท่านนายกเราจะเป็นคนกล่าวรายงาน จาก ๒ วันพอวันที่ ๖ นั้น ก็เปิดปกติ ๐๙.๐๐-๑๖.๐๐ น. ระหว่างวันที่ ๕ และ ๖ นั้นก็อยากจะเรียนเชิญทุกท่านในห้องประชุมได้ร่วมเป็นเกียรติเขาจะมีการมอบเหรียญ นั้นถ้าท่านสมาชิกและก็หัวหน้าส่วนราชการไปผมจะประสานกับฝ่ายเรียนเชิญท่านร่วมเป็นเกียรติมอบเหรียญเป็นระยะๆ ดังนั้นถ้าท่านคนไหนไปผมก็จะประสานกับนิติกรก็จะเชิญไปเรื่อยๆ นะครับ เนื่องจากเป็นผู้นำท้องถิ่นอยากให้เด็กๆ เยาวชนตำบลคึกคักประมาณ ๗๐๐ กว่าคนได้รับรู้รับทราบว่าเรามีผู้นำอยู่ไหนยังไงบ้างครับ และวันที่ ๖ ประมาณเวลา ๑๖.๐๐ น. ก็จะเรียนเชิญทุกท่านนะครับร่วมเป็นเกียรติพิธีปิดประมาณ ๑๖.๐๐ น. หรือ ๑๖.๓๐ น. ถ้าไปก่อนระหว่างมอบเหรียญก็ไปคุยกับท่านผู้มีเกียรติ ในวันที่ ๒-๓ ทางสำนักปลัดจะจัดเจ้าหน้าที่ไปตัดหญ้าไปใส่อัฒจรรย์ไปตัดกิ่งไหม้ที่ระเกะระกะนะครับปรับพื้นที่ให้เรียบร้อย ๒ วันได้ประสานกับ ปภ. เรียบร้อยแล้ว ส่วนราชการได้เชิญกำนันผู้ใหญ่บ้านหัวหน้าส่วนราชการ โรงพักและก็หน่วยกู้ภัย เพื่อที่จะอำนวยความสะดวกเส้นทางจราจรว่าคงไม่ปัญหา รวมทั้งได้ประสานรพสต.ในเรื่องของการปฐมพยาบาล นั้นขอเรียนเชิญทุกท่านร่วมกิจกรรม ๒ วันนี้ด้วยนะครับ

นายเสน่ห์ (ประธานสภาฯ) ท่านสมาชิกสภาหรือผู้บริหารมีอะไรเพิ่มเติมในวาระอื่นเชิญครับ

นายสวัสดิ์ (นายกฯ) กราบเรียนท่านประธานสภาท่านสมาชิกสภาเทศบาลตำบล คึกคักทุกท่านนะครับ ผมขออนุญาตนั่งนะครับ เนื่องจากเมื่อวานผมได้เจอกับท่านกำนันจำรัส หลีเจี้ย กำนันตำบลคึกคักเกี่ยวกับโครงการประชารัฐท่านได้ไปอบรมมาเมื่ออาทิตย์ที่แล้วนะครับ รู้สึกว่าท่านกำนันไปจังหวัดหลายวันไปอบรมเรื่องของการประชารัฐซึ่งพอได้ทราบข่าวจากท่านกำนันว่ารอประชุมอีกครั้งหนึ่งเกิดโครงการประชารัฐในตำบลคึกคัก โครงการประชารัฐนี้ก็คล้ายๆ สร้างตลาดนัดเหมือนที่ว่าการอำเภอที่นายอำเภอมานิตย์ เพียรทองได้สร้างเมื่อ ๒-๓ ปีที่ผ่านมานะครับ ทีนี้ท่านกำนันก็ได้ปรึกษาว่าเราจะทำที่ตรงไหนเดี๋ยวเราจะได้ปรึกษากันว่าจะวางบริเวณที่ตรงไหน จะทำให้เหมาะสมและให้ที่ดีที่สุดโดยจะได้งบประมาณส่วนหนึ่งมาจากของปกครองนะครับมาให้โครงการประชารัฐก็ยังรอประชุมอีกครั้งหนึ่งก็ไปดูงานอีกครั้งหนึ่งกะว่าเดือนหน้าคงจะรู้เรื่องว่าโครงการนี้จะเดินหน้าไปอย่างไร ตอนนี้ทางกำนันได้ประชุมวางแผนแล้วเราค่อยมาปรึกษาหารือกันเราต้องมาทำแบบแปลนทำแผนผังเราต้องทำใหม่หมด คือผมแจ้งให้ทุกคนได้รับทราบไว้ว่าโครงการประชารัฐจะเกิดขึ้นในตำบลคึกคัก บอกทุกคนเราจะได้ทราบทั่วๆ กันครับ อีกเรื่องหนึ่งครับเนื่องจาก คุณชุมพล เอกสินทร์ ได้มอบที่ดินเป็นทางสาธารณะของเราที่วัดโพธิวาส เป็นทางออกทะเล คุณชุมพล เอกสินทร์ และคุณสมเกียรตินะครับ ๒ คนมอบให้ก็ประมาณ ๑,๒๐๐ เมตร กิโลกว่าๆ ท่านมอบไว้ให้เรามีข้อแม้นิดหน่อยขอให้เราภายในปีให้ช่วยถมดินไปวางไว้ให้รถวิ่งได้ก่อน ผมก็เรานำเรียนที่ปรึกษาต่อที่ประชุมสมาชิกทุกคนว่างานนี้ผมต้องขอให้ช่างไปสำรวจก่อนว่าจะทำวางท่อตรงไหน จะถมดินกี่รถค่อยมาปรึกษาอีกทีผมนำเรียนแจ้งให้ทราบเฉยๆ ครับ ทุกคนจะได้ทราบว่ามีที่ดินตรงไหนที่เขามอบให้เรา ขอบคุณครับ และอีกเรื่องหนึ่งนะครับเกี่ยวกับสำรวจออกแบบโครงการวางท่อประปาของตำบลคึกคัก โดยมีหมู่ ๒ หมู่ ๓ หมู่ ๔ ผมจะวางเชื่อมเหล็กติดกับหมู่ ๕ เลยไปถึงหนองมูลตะกั่วตอนนี้สำรวจออกแบบอยู่ หาดบางเนียงหมู่ ๕ เกิดน้ำระบบประปาเสียชาวบ้านเปิดวาล์วน้ำเข้าไปจากหมู่ ๔ ได้เลยโดยชาวบ้านไม่ต้องรอต้องแจกคิดว่าจะทำแบบนั้นเลย หมู่ ๔ หมู่ ๕ ต่อเชื่อมกันเลยแต่ว่าปิดวาวไว้ก่อนนะ หมู่ ๕ ใช้แต่หมู่ ๕ ตรงนี้ก็ใช้แต่ตรงนี้เกิดตรงไหนเสียขึ้นมาก็สามารถเชื่อมกันได้โดยใช้วาล์ว ตอนนี้สำรวจออกแบบอยู่ในซอยทุ่งขมิ้นหรือว่าซอยในบ้าน ในหมู่ ๒ หมู่ ๓ หมู่ ๔ ก็สำรวจออกแบบทุกซอยต้องเปลี่ยนท่อส่งน้ำใหม่ เนื่องจากท่อพีวีซีตอนนี้มันใช้ ๑๐ กว่าปีเสื่อมแล้ว นี่ขนาดเปิดน้ำของเราที่ถัง สูงใหญ่ปกติเปิด ๑๐๐ เปอร์เซ็นต์เปิดไม่ได้ เปิด ๕๐ เปอร์เซ็นต์ท่อพีวีซีก็เอาไม่อยู่หลุดหมด นี่เปิดแค่ ๒๐-๓๐เปอร์เซ็นต์เอง น้ำของเราแรงมากตอนนี้เลยจำเป็นต้องสำรวจออกแบบไว้ก่อนในส่วนเรื่องของงบประมาณค่อยปรึกษากับทางสมาชิกอีกทีนะครับ นี่ก็แจ้งให้ทราบก่อนครับในส่วนของเรื่องถังขยะ ที่ท่าน สท.สมชาย หมู่ที่ ๗ พูดเอาถังขยะใหม่ไปเปลี่ยนตอนนี้เราก็กำลังเปลี่ยนแต่เปลี่ยนหน้าเพชรเกษมให้เสร็จก่อนแล้วค่อยเปลี่ยนเข้าไปในซอยตอนนี้ก็กำลังดำเนินงานอยู่ แต่วันนี้ที่ไม่ได้ไปเปลี่ยนสืบเนื่องจากลูกจ้างฝ่าย ปภ. เขาอบรมอยู่นะครับวันนี้ก็เลยไม่ได้ไปทำ ในส่วนของติดตั้งโคมไฟ หมู่ ๓ หมู่ ๔ ผมคาดว่าถ้าพายุไม่เข้าอาทิตย์หน้าเดี๋ยวจะได้ไปติดตั้ง และให้สมาชิกติดต่อ สท.ป้อม , สท.สมญา หรือ สท.เบญจมาศ ต่อไปนะครับ หมู่ ๓ หมู่ ๔ เรื่องเกี่ยวกับไฟฟ้าที่บางแห่งมืดบางแห่งสว่าง ขอรายงานที่ประชุมเพียงเท่านี้ครับ ขอบคุณครับ

นายอนิวรรตน์ (ปลัด/เลขานุการฯ) ขออนุญาตท่านประธานเพิ่มเติมของนายกนิดหนึ่งนะครับ ที่โครงการประชารัฐมันเป็นงบประมาณของพัฒนาชุมชน พอดีผมก็ได้คุยกับท่านกำนันผมได้ไปเป็นวิทยากรหมู่ ๒ ก็เลยนั่งคุยกับผมนะครับ แนวทางตัวนี้นะครับถ้าเกิดเราทำได้ก็คือเขามีงบประมาณมาให้ประมาณ ๒,๕๐๐,๐๐๐ บาท โครงการประชารัฐทำอะไรได้บ้าง โครงการประชารัฐก็คือเรากำลังจะเสนอจุดขายในพื้นที่ตำบลของเราแต่หาจุดขายให้ได้ก่อน เมื่อหาจุดขายได้เราก็กำหนดพื้นที่เพื่อให้เป็นพื้นที่ท่องเที่ยว โดยพื้นที่ท่องเที่ยวอาจจะมีบู๊ดต่างๆ ไม่ว่าจะเป็นทาง OTOP ผลิตภัณฑ์เกษตรฤดูกาลอะไรก็แล้วแต่ที่เกิดขึ้นในตำบลคึกคัก เราก็มารวมอยู่ที่จุดเดียวเราเรียกว่าตลาดประชารัฐ ซึ่งก็พูดอยู่เหมือนกันว่าอาจจะพาสภานายกหรือของใครพาไปดูงานที่ชุมพรและชุมพรก็มีโครงการนี้ เขามีงบประมาณสนับสนุนแต่ปัญหาหลักของเราก็คือถ้าทำโครงการนี้ ออกมาได้พื้นที่ที่เป็นจุดขายของเรามีปัญหาเรื่องข้อกฎหมาย คือ สมมุติว่าเราจะไปทำที่บริเวณชายทะเลหมู่ ๒ มันก็สืบเนื่องมาจากประกาศของสิ่งแวดล้อมแต่จะบอกว่าไม่เป็นไรเราทำโครงการไปก่อนเสนอไปทางส่วนกลางซึ่งท่านนายกประยุทธ์และพลเอกสุจินดา รัฐมนตรีว่าการกระทรวงมหาดไทยท่านพูดว่า ถ้าเกิดติดขัดเรื่องปัญหาสถานที่โครงการเข้าไปเพราะโครงการนี้เป็นโครงการประชารัฐไม่ได้ยึดครองที่ดิน นั้นถ้าเราคิดว่าเราจะอยู่พื้นที่ในตำบลของเราทำไป ส่วนข้อกฎหมายช่างมันเดี๋ยวเขาพิจารณาเองว่าจะทำได้หรือไม่ได้ นี่คือแนวทางที่ท่านบอกนะครับและโครงการนี้ถ้าเกิดในพื้นที่ตำบลของเรามันต้องผ่านความเห็นชอบของสภาอย่างที่ผมพูดให้ท่านสภาได้รับฟังก็คือถ้าโครงการนี้เกิดขึ้นและมีงบประมาณสนับสนุน หนึ่งสถานที่ต้องพร้อม สองสภาเทศบาลในท้องถิ่นนั้นต้องให้ความเห็นชอบโครงการด้วยเขาจึงจะให้งบประมาณมา นั้นขั้นตอนนี้เราก็ต้องสร้างพร้อมพื้นที่เราก็ต้องไปดูเขาก่อนว่าเขาทำกันยังไง มาออกแบบของเราเพื่อให้เข้ากับบริบทพื้นที่ของเราเมื่อเราได้แบบแล้วขั้นตอนต่อไปของเราก็คือขั้นตอนการนำเสนอของบประมาณในการขอใช้พื้นที่ ซึ่งจะเป็นไปได้ในการใช้เวลาในการเสนอสภาให้ท่านสมาชิกทราบว่าถ้าเกิดทำขึ้นมาแล้ว มันมีพิจารณาเสนอสภาให้พิจารณาเพื่อให้เข้าใจตั้งแต่เริ่มต้นว่าปลัดพูดนายกเคยพูดเรื่องนี้นะ ขอบคุณครับ

นายเสน่ห์ (ประธานสภาฯ) ยังอยู่ในระเบียบวาระที่ ๖ เรื่องอื่นๆ ท่านสมาชิกสภาท่านใด ผู้บริหารหัวหน้าส่วน มีอะไรเชิญครับ ถ้าไม่มีผมขอขอบคุณทุกท่านที่ได้ร่วมประชุมวันนี้นะครับ ขอขอบคุณทุกท่านครับ

ปิดประชุม เวลา ๑๑.35 น.

(ลงชื่อ) บันทึกรายงานการประชุม

 (นายอนิวรรตน์ ไชยรัตน์ธนโชค)

ตำแหน่ง เลขานุการสภาเทศบาล

**-----------------------------------------------------------------------------**

**คณะกรรมการตรวจรายงานการประชุม**

(ลงชื่อ) กรรมการ

 (นายสมคิด หมื่นกล้า)

ตำแหน่ง สมาชิกสภาเทศบาลเขต ๑

 (ลงชื่อ) กรรมการ

 (นายอุดม ตันเก่ง)

 ตำแหน่ง สมาชิกสภาเทศบาลเขต ๑

 (ลงชื่อ) กรรมการ

 (นายสมญา นพฤทธิ์)

 ตำแหน่ง สมาชิกสภาเทศบาลเขต ๒

------------------------------------------------------------------------------

#### สภาเทศบาลตำบลคึกคัก ได้รับรองรายงานการประชุมสภา สมัย สามัญ สมัยที่ 2 ครั้งที่ ๑/๒๕61 แล้ว เมื่อครั้งประชุมสภา สมัย....... สมัยที่ ...... ครั้งที่ ............ เมื่อวันที่ .............................. ณ. ............................

(ลงชื่อ) ประธานสภาเทศบาลตำบลคึกคัก

 ( นายเสน่ห์ บุญน้อย )

 ตำแหน่ง ประธานสภาเทศบาลตำบลคึกคัก

--------------------------------------------------------------------------------